CELEX: 62009TN0051
Language: et
Date: 2009-02-09 00:00:00
Title: Kohtuasi T-51/09: 9. veebruaril 2009 esitatud hagi — komisjon versus Antiche Terre

4.4.2009   
            
            
               ET
            
            
               Euroopa Liidu Teataja
            
            
               C 82/32
            
         9. veebruaril 2009 esitatud hagi — komisjon versus Antiche Terre
   (Kohtuasi T-51/09)
   (2009/C 82/57)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: V. Joris, advokaat A. Dal Ferro)
   
      Kostja: Antiche Terre scarl Società Agricola Cooperativa (Arezzo, Itaalia)
   Hageja nõuded
   
               —
            
            
               Kohustada hagejat tagasi maksma põhisumma 479 332,40 eurot koos lepingu üldtingimuste punktis 5.4.3. sätestatud määra (EKP intressimäär + 2 %) kohaste intressidega alates kõnealuste summade kättesaamisest (st alates 4. detsembrist 1997 seoses 461 979 euroga ja alates 18. detsembrist 1997 seoses 17 353,40 euroga) ja kuni 1. aprillini 2003; lisaks sellele sama määra kohased intressid alates 4. jaanuarist 2004 kuni tegeliku maksmiseni, millest tuleb maha arvata 461 979 eurot, mis nõuti sisse 25. jaanuaril 2005;
            
         
               —
            
            
               teise võimalusena kohustada kostjat tagasi maksma põhisumma 479 332,40 eurot koos intressidega Itaalia õigusnormides kehtestatud määras alates 4. jaanuarist 2004 kuni tegeliku maksmiseni, millest tuleb maha arvata 461 979 eurot, mis nõuti sisse 25. jaanuaril 2005;
            
         
               —
            
            
               mõista igal juhul kohtukulud välja Antiche Terre Società Agricola Cooperativalt.
            
         Väited ja peamised argumendid
   EÜ artikli 238 alusel esitatud käesolevas hagis nõuab komisjon osaühingule Antiche Terre scarl Società Agricola Cooperativa (edaspidi „Antiche Terre” või „kostja”) programmi THERMIE raames biomassi põletamise uuendusliku protsessi abil elektrienergia tootmise rajatise (10MW) ehitamiseks tehtud ettemaksete tagasi maksmist. Hageja sõlmis asjaomase lepingu (nr BM = 188/96) kostja kui koordinaatori ning kahe teise äriühinguga, kelle asukoht oli vastavalt Soomes ja Hispaanias.
   Antiche Terre hilines korduvalt ja oluliselt oma tegevuse alguses; ta taotles ning sai mõningad pikendused tööde lõpuleviimise tähtaegu puudutavas. Kostja tegi lisaks ettepaneku muuta oluliselt rajatist, mis tingis biomassi põletamise uuendusliku protsessi kõrvalejätmise ning energia tootmise tunduvalt väiksemas mahus, kui esialgu lubatud.
   Komisjon ei saanud anda luba projekti selliseks radikaalseks muutmiseks, mida ei oleks programmi THERMIE raames olnud võimalik rahastada.
   Seetõttu, olles tuvastanud, et kostja ei olnud rajatist ehitanud esialgu esitatud projektile vastavalt, oli komisjon sunnitud lepingust BM/188/96 taganema täpsustades muuhulgas, et algprojekti elluviimata jätmine võib tingida kostjale tehtud ettemaksete kas täieliku või osalise tagasinõudmise.
   Komisjon nõudis seega korduvalt, et Antiche Terre maksaks tagasi ettemakstud summad 479 332,40 euro ulatuses, kuid tagasimakseid ei tehtud. Pärast tagatise täitmisele pööramist ning maksmisele kuuluva summa korduvat tagasinõudmist otsustas komisjon seega pöörduda Esimese Astme Kohtu poole.